Антакия
Антакия (; ) е град в Южна Турция, център на вилает Хатай. Разположен е на река Оронт, близо до вливането ѝ в Средиземно море. Населението му е около 378 000 души (2018).

История 
Градът е основан през 300 пр.н.е. от Селевк I Никатор с името Антиохия. Той служи за столица на Селевкидското царство до 64 пр.н.е., когато е превзет от римляните и става център на провинция Сирия. В рамките на Римската империя той е третият по големина град след Рим и Александрия. По време на римското управление е седалище на прокуратора на провинцията, а по-късно и резиденция на императора.

След първия християнски Йерусалимски събор именно в космополитната Антиохия се установяват апостолите Варнава и Павел да утвърждават новата вяра . Антиохия е важен център на християнството, седалище на една от първите четири патриаршии. По време на кръстоносните походи тук е основано Антиохийското княжество. Значението на града намалява след разрушаването му от египетския султан Байбарс I.

Личности 
 Родени в Антиохия, днес Антакия:
 Св. апостол и евангелист Лука
 Амиан Марцелин (ок.330-ок.395), историк
 Еразъм Охридски
 Игнатий Богоносец (ок.30 – 107), духовник
 Йоан Златоуст (347 – 407), духовник
 Йоан Малала (οκ. 491 – 578), историк

Побратимени градове 
  Аален, Германия

Източници 

 
Основани през 300-те години пр.н.е.